ສະມາຊິກສັງຄົມລາວອາເມຣິກັນ ຄົນນຶ່ງ ນອນຫລັບຕາຍ ຍ້ອນໂຄວິດ-19 ໃນລັດວິສຄັນຊິລ
ຫວ່າງບໍ່ເທົ່າໃດວັນທີ່ຜ່ານມານີ້ ໄດ້ມີຊາວອາເມຣິກັນເຊື້ອສາຍລາວ ຄົນນຶ່ງອາຍຸຫ້າສິບກວ່າປີ ບໍ່ມີອາການເຈັບ ເປັນໃດໆ ໄດ້ເສຍຊີວິດຈາກໂຄວິດ-19 ດ້ວຍການນອນຫລັບຕາຍ ຢູ່ລັດວິສຄັນຊິລ. 
ການແຜ່ລະບາດໂຄວິດ-19 ຢູ່ໃນສະຫະລັດ ຍັງສືບຕໍ່ເພີ້ມຂຶ້ນຢ່າງບໍ່ລົດລະທັງ ໃນກໍລະ ນີຕິດເຊື້ອ ແລະການເສຍຊີວິດ ຕົກມາເຖິງປັດຈຸບັນ ມີຜູ້ຕິດເຊື້ອໂຄວິດ-19 ມີຢູ່ປະມານ 9 ລ້ານ 5 ແສນ ກວ່າກໍລະນີ ແລະໄດ້ເສຍຊີວິດໄປແລ້ວ 237 ພັນກວ່າຄົນ ເຖິງຈະມີ ມາດຕະການລະມັດ ລະວັງພຽງໃດກໍຕາມ ຫຼາຍໆຄົນຍັງເຊື່ອວ່າ ໂຄວິດ-19 ຈະບໍ່ເກີດ ຂຶ້ນກັບພວກເຂົາເຈົ້າ ລັດວິສຄັນຊິນ ຕັ້ງຢູ່ພາກກາງເໜືອສຸດຂອງສະຫະລັດ ມີປະຊາຄົມລາວອາເມ ຣິກັນຕັ້ງ ຖິ່ນຖານຢູ່ທີ່ນີ້ຫຼາຍພັນຄົນ ພ້ອມມີວັດວາອາຮາມ ນອກຈາກນັ້ນແລ້ວ ລັດວິສຄັນຊິນ ຍັງເປັນທີ່ຮູ້ກັນວ່າ ເປັນລັດນຶ່ງທີ່ມີຄົນຕິດເຊື້ອໂຄວິດ-19 ຢ່າງ ຫຼວງຫຼາຍ ຫວ່າງບໍ່ເທົ່າ ໃດວັນທີ່ຜ່ານມານີ້ ໄດ້ມີຄົນອາເມຣິກັນເຊື້ອສາຍລາວ ຄົນນຶ່ງອາຍຸຫ້າສິບກວ່າປີເປັນບຸກ ຄົນທີ່ຮູ້ກັນດີໃນສັງຄົມ ແລະມີຄວາມເຫຼື້ອມໃສຕໍ່ພຸດທະສາດສະໜາ ທ່ານໄດ້ເສຍຊີວິດ ຍ້ອນພະພະຍາດໂຄວິດ-19 ເຫດການດັ່ງກ່າວນີ້ໄດ້ສ້າງຄວາມຕື່ນຕົກໃຈແກ່ວົງສັງຄົມ ລາວອາເມຣິກັນ ຢູ່ໃນຂົງເຂດດັ່ງກ່າວ ຊຶ່ງທ່ານວີລະວັນ ອິນທະວົງພະນັກງານ ຢູ່ໂຮງຮຽນ ແຫ່ງນຶ່ງ ໃນເຂດເມືອງວັອກກີຊາ (Waukesha) ກ່າວສູ່ ວີໂອເອ ຟັງວ່າ: ສົບຂອງຜູ້ເສຍຊີວິດໄດ້ຖືກທາງການນຳໄປທຳການກວດກາໂດຍທີ່ຍາດຕິພີ່ນ້ອງ ແລະ ເພື່ອນຝຸງບໍ່ສາມາດທຳພິທີທາງສາດສະໜາໄດ້ ຈົນກວ່າວ່າທາງການແພດ ສຳເລັດການກວດ ແລະອະນຸຍາດໃຫ້ປະກອບພິທີຊາປະນະກິດສົບຕາມປະເພີນີ ທາງສາດສະໜາໄດ້